text: Åben By Kolding skal give nye borgere
  30 august 2014 kl. 12.30
  I denne weekend holder Kolding Kommune åbent hus for mulige tilflyttere. Målet er 10.000 nye tilflyttere senest i 2022.
  
  Kommunens ejendomsmæglere står klar til at fremvise flere end 200 salgsklare huse, mens Business Kolding fortæller om mere end 200 ledige jobs. Det hele foregår på Koldinghus i denne weekend.
  Lørdag og søndag er Koldinghus åben fra 10-17 for interesserede, måske, kommende Kolding-borgere. Det erklærede mål er at kommunen skal runde 100.000 indbyggere senest i 2022. I dag er der lidt over 90.000.
  Deltagerne i arrangementet, der hedder Åben By Kolding, kan på Koldinghus se hvilke huse og hvilke jobs der er til rådighed. Efterfølgende kan de så komme ud og se nærmere på boligerne.
  Hør hvad ejendomsmægler Henning Larsen mener, at Åben By Kolding skal give til byen i klippet herunder (Varighed: 38 sek.):
  